Նախ, ինչպես հայտնի է, հայեցակարգում սևով սպիտակի վրա գրված է, որ այն կազմվել է ՀՀ վարչապետի հանձնարարականի հիման վրա: Ստացվում է, որ կամ ինչ-որ մեկը շահարկել է գործադիր մարմնի ղեկավարի անունը և մնացել է անպատիժ, կամ վարչապետը պարզապես ցանկանում է դուրս պլստալ տհաճ պատմությունից, քանի որ այդ հայեցակարգի շուրջ բարձրացված աղմուկը նա հազիվ թե ենթադրեր: Սրանից զատ նկատենք նաև, որ որևէ երկրում նման փաստաթղթի ծնունդը հազիվ թե տեղի ունենա առանց կառավարության գիտության, որովհետև այսպես թե այնպես այն կարող է իրագործվել բացառապես պետության աջակցությամբ: